stanford-oval/wikipedia huggingface dataset:
תנ"ך קורן
התקבלותו של התנ"ך

מהדורה זו של התנ"ך יצאה בארבעה גדלים – רגיל, כיס, מהודר וענק (התורה יצאה גם במהדורת מיקרו ממוספרת) – וזכתה להצלחה רבה. בפתח המהדורה כיום מובאים דבריו של יושב ראש הכנסת קדיש לוז, שאמר עם קבלת הכרך המהודר של התנ"ך בהוצאה זו בשנת תשכ"ה (1965):
על ספר התנ"ך הזה יושבעו מעתה ועד עולם כל נשיאי מדינת ישראל. עברנו תקופה של ממשלה זמנית, מועצת מדינה זמנית; ואף אנחנו יושבים עתה בבניין זמני של הכנסת. גם נשיאי ישראל הושבעו עד עתה על ספר התנ"ך במהדורה זמנית. מעמד זה הוא סמל להתגברותנו על מורשת זרים ושיבה למקורותינו.
עד לסוף המאה העשרים היה תנ"ך זה כמעט היחיד שבו קראו הפטרה בבתי הכנסת, ואשר ניתן במתנה במעמדים רשמיים שונים (התחרה עמו בנושא זה רק התנ"ך בהוצאת עדי, שכונה "התנ"ך הצה"לי"). כיום ירדה מעט הדומיננטיות של תנ"ך קורן, עקב קיום הוצאות תנ"ך רבות אחרות, אך עדיין הוא הבולט ביותר בשוק ספרי התנ"ך בישראל.
דברים שכתב על התנ"ך העיתונאי אדם ברוך משקפים את היחס הציבורי האוהד לתנ"ך זה:
אליהו קורן הלך לעולמו, ו'תנ"ך קורן' הרי יחיה לעד. בשנת 63' יצא לאור 'תנ"ך קורן', באות דפוס שעוצבה על ­ידי אליהו קורן, ונקראה 'אות קורן'. האות סימלה עבור רבים את קוממיות ישראל החדשה. סימול משתמע, כלומר מעודן. לא אוכל לפרוט סימול קוממיות זה לרכיביו. 'אות קורן' מזדהה נפשית ותצורתית עם אות כתר ארם צובא. האות שהרמב"ם דיבר בעדה. נשיאי ישראל מושבעים על 'תנ"ך קורן'. אני מחזיק עכשיו ביד את 'תנ"ך קורן': אני מחזיק את היפעה עצמה. בהיר, מוארך, החלטי, מפתה, מסורתי, ­מודרני. שלם, שלמות. ומהי "יפעה"? יופי רב. ויש אומרים: יופי כפשוטו. כלומר, נובע מעצמו, מוכח מעצמו. כלומר, לא יופי שיש להעיד עליו, לתווך אותו. 'תנ"ך קורן' מעצמו יפה בעיני רוב רואיו.
ביקורת

ככלל התקבל התנ"ך בהתלהבות, כאמור, אך גם נמתחה עליו ביקורת. על יסודות קביעת הנוסח ערער הרב מרדכי ברויאר, אשר טען שרבות מהכרעותיהם של הדפוס הראשון, מנחת שי ורוו"ה היו פגומות, משום שכתבי יד משובחים רבים לא היו לנגד עיניהם. הרב ברויאר גרס כי יש ליצור נוסח אקלקטי (שאינו מבוסס על כתב יד או דפוס יחיד) המכריע על פי הרוב שבין כתבי היד הקרובים למסורה, ובפרט על פי מסורתו של כתר ארם צובא, אשר טען כי נוסחו הוא מופתי במובנים רבים (טענה אשר מוסכמת היום בקרב רוב החוקרים). אחרים דווקא טענו נגד הוצאת נוסח אקלקטי או מוכרע על פי ספרים אחרונים, כדוגמת אהרן דותן, אשר במהדורת התנ"ך שלו (בהוצאת עדי) הסתמך דווקא על כתב יד לנינגרד של התנ"ך, משום שהאמין כי הוא (ולא כתר ארם צובא, כמקובל) המשקף את מסורתו של אהרון בן אשר, גדול המסרנים.
על שתי מפות באטלס המקראי נטען כי הן ערוכות לאור שיטת ביקורת המקרא המודרנית, ובסתירה למסורת.[דרושה הבהרה]
ביקורת אחרת נמתחה על עיצובה של האות ר בתנ"ך, אשר בהיותה ישרת זווית בפינתה, היא נחשבת כ-ד כשרה מבחינה הלכות סת"ם; היו שטענו בעקבות זאת כי אין לקרוא בתנ"כי ההפטרות של ההוצאה, שכן אין הם כשרים לפי ההלכה. בעקבות הביקורת נערך מקצה שינויים בגופן, ובין השאר שונתה האות ר' כאשר זוויתה הפכה לקהה.
לקריאה נוספת

אליהו קורן, "האות כיסוד בעיצוב ספרי קודש", בתוך: משה שפיצר (עורך), אות היא לעולם: קובץ מאמרים מוקדש לעיצוב האות העברית, ירושלים: משרד החינוך והתרבות – האגף לתרבות תורנית: האגודה לאמנות יהודית, תשמ"א 1981, עמ' 85–90.
אליהו קורן, הרעיון וההגשמה: הדפסת ספר התנ"ך – המהדורה היהודית הראשונה, ירושלים: קורן, תשנ"א 1991.
הערות שוליים

↑  יעקב שניידר, נוסח הטעמים בתנ"ך ברויאר ובתנ"ך קורן, מגדים לב
↑  שישי/ אדם ברוך, באתר nrg‏, 2 במרץ 2001
נשיא מדינת ישראל יצחק הרצוג מעניק עותק של תנ"ך קורן כמתנה לנשיא ארגנטינה חאבייר מיליי בביקורו בישראל ב-2024
ז'נאן בסול

| --- | --- |
אין תמונה חופשית
 לידה:  16 באוגוסט 1990 (בת 34) ריינה, ישראל 
 מדינה:  ישראל ישראל
 השכלה:  האוניברסיטה העברית בירושלים 
 מעסיק:  הארץ 
 קישורים חיצוניים
 פייסבוק:  janaanjanan
 טוויטר:  jananbsoul1
 
ז'נאן בסול (נולדה ב-16 באוגוסט 1990) היא עיתונאית עצמאית, עורכת ספרותית, מבקרת ספרות ומתרגמת ערביה ישראלית. חברה בחוג המתרגמים של מכתוב – סדרת תרגומי פרוזה ושירה מערבית בהוצאת מכון ון ליר בירושלים. לשעבר עמיתת מחקר בפורום לחשיבה אזורית.
הייתה הכתבת הכלכלית הערביה הראשונה ב"דה-מרקר".
ביוגרפיה

נולדה בריינה. בוגרת תואר ראשון בספרות אנגלית באוניברסיטה העברית.
הייתה כתבת ב"המקום הכי חם בגיהנום" וב-i24NEWS.
סיקרה עבור "Time Out תל אביב" את העולם הערבי והמגזר הערבי בישראל, וכן פרסמה כתבות בתחום האמנות.
מ-2015 עד 2017 שימשה ככתבת לענייני עבודה ב"דה-מרקר" וכתבת לענייני ספרות במוסף "גלריה" של "הארץ".
במסגרת העבודה העיתונאית עסקה בקשר בין כלכלה ופוליטיקה לתרבות בכלל וספרות בפרט, ובתרבות מהעולם הערבי, וכן בענייני השכבות המוחלשות בישראל, בדגש על נשים (לדוגמה: אבטלה בקרב נשים בדואיות, נשים ממזרח ירושלים ותנאי העבודה והמגורים של מהגרות עבודה בישראל).
נכון ל-2019 היא עיתונאית עצמאית.
כתבה באתר הפורום לחשיבה אזורית, ובמסגרת זו התמקדה בתרבות ובכלכלה בעולם הערבי שלאחר האביב הערבי, ובסוגיות כלכליות הנוגעות למיעוט הערבי בישראל.
בשנת 2022 השתתפה בהקמת הוצאת סשת לתרגום מקביל של ספרי ילדים לעברית וערבית.
בשנת 2024 תרגמה לערבית את הקטלוג של התערוכה 'על תקוות וחלופות אחרות' امال محاطمة وفرص ضاعيية של נטע ליבר שפר במוזיאון תל אביב לאמנות.
בסול מתגוררת בתל אביב.
הערות שוליים

↑  הכירו את עמיתי המחקר: ז'נאן בסול, באתר הפורום לחשיבה אזורית, 27 בדצמבר 2017
↑  מיה מנע‏, כתבת כלכלית ערביה ראשונה בדה מרקר, באתר וואלה, 6 באוגוסט 2015
↑  אתר הוצאת סשת לתרגום מקביל לעברית וערבית
↑   נועה לימונה, לאסף אזולאי אין ילדים, אבל הוא יודע מה שלכם צריכים: ספרות איכותית, באתר הארץ, 22 באוגוסט 2022
↑  נטע ליבר שפר: על תקוות וחלופות אחרות / מוזיאון תל אביב לאמנות, באתר www.tamuseum.org.il
| --- | --- |
בקרת זהויות :  NLI: 987011001056905171  VIAF: 3164906818517851002   WorldCat (עם VIAF): 3164906818517851002 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
יחסי לבנון–קירגיזסטן

| יחסי לבנון–קירגיזסטן |
| --- | --- |
לבנון: קירגיזסטן
   לחצו כדי להקטין חזרה    לחצו להגדלה   

לבנון: קירגיזסטן
שטח (בקילומטר רבוע)
10,400: 199,951
אוכלוסייה
5,816,885: 7,213,335
תמ"ג (במיליוני דולרים)
17,937: 13,988
תמ"ג לנפש (בדולרים)
3,084: 1,939
משטר
רפובליקה

יחסי לבנון–קירגיזסטן הם היחסים הבילטרליים בין לבנון לקירגיזסטן.
השוואה בין שתי המדינות

זוהי השוואה כללית בין שתי המדינות בתחומים שונים:
| השוואה | קירגיזסטן | לבנון |
| --- | --- | --- |
| שטח (קמ"ר) | 199.95 אלף | 10.45 אלף |
| מספר האוכלוסייה | 6.20 מיליון | 6.10 מיליון |
| צפיפות אוכלוסין (n./km²) | 31.01 | 583.73 |
| עיר בירה | בישקק | ביירות |
| שפה רשמית | רוסית, קירגיזית | ערבית, צרפתית |
| מטבע | קירגיזסטן סום | LL |
| תמ"ג (בדולרים) | 7.56 מיליארד | 51.84 מיליארד |
| תוצר (שווי כוח קנייה) בדולרים | 20.45 מיליארד | 81.54 מיליארד |
| תוצר נומינלי לנפש בדולרים | 1.10 אלף | 8.05 אלף |
| תוצר לנפש דולר ארצות הברית |  | 17.46 אלף |
| מדד התפתחות האדם | 0.655 | 0.769 |
| קוד חיוג בינלאומי | +996 | +961 |
| סמל אינטרנט | ק"ג | .lb |
| אזור זמן | UTC+06:00 | UTC+02:00 ,UTC+03:00, שעון מזרח אירופה, שעון קיץ מזרח אירופה |
תוספת שבת

ערך זה עוסק בדין-מנהג של הוספת זמן על השבת. אם התכוונתם למחבר ספר בשם זה, ראו .
.
תוספת שבת בהלכה היהודית היא פרק זמן קודם לשבת ולאחריה, שבה נוהגים דיני השבת והלכותיה, כבעיקר השבת. באופן דומה לתוספת שבת, ישנן גם תוספת יום טוב ותוספת יום כיפור.
כיום נהוגה בארץ ישראל תוספת שבת בכניסת השבת בשיעור זמן של כ־20 דקות (בחיפה נהוגה תוספת 30 דקות ובירושלים ופתח תקווה נהוגה תוספת 40 דקות, זמנים אלו מכונים 'זמן הדלקת נרות'), ותוספת שבת בצאת השבת בשיעור של כ־10-15 דקות.
מקור ההלכה

מקור לחיוב תוספת יום כיפור מובא בברייתא בגמרא:
"לכדמיבעי ליה לכתניא: "ועניתם את נפשותיכם בתשעה לחודש" (ספר ויקרא, פרק כ"ג, פסוק ל"ב), יכול יתחיל ויתענה בתשעה - ת"ל: "בערב". אי בערב יכול משתחשך - ת"ל: "בתשעה". הא כיצד: מתחיל ומתענה מבעוד יום, מכאן שמוסיפין מחול על הקודש. ואין לי אלא בכניסתו, ביציאתו מנין - ת"ל: "מערב עד ערב". ואין לי אלא יום הכיפורים, (ימים טובים) מניין - ת"ל: "תשבתו". אין לי אלא (ימים טובים, שבתות) מנין - ת"ל: "שבתכם". הא כיצד: כל מקום שנאמר - שבות, (מכאן שמוסיפין) מחול על הקודש"
מקור נוסף לתוספת שבת מוזכר במכילתא:
"זכור ושמור - זכור מלפניו ושמור מאחריו, מכאן אמרו: מוסיפין מחול על הקדש. משל לזאב שהוא טורף מלפניו ומלאחריו"
הרמב"ם במשנה תורה הביא את ההלכה לגבי חיוב תוספת יום כיפור בהקשר של תוספת לתענית, אך השמיט אזכור דומה לגבי תוספת שבת ותוספת יום טוב (לעניין איסור מלאכה), ובדרך זו הלך גם הטור (אך הרחיב את דין תוספת יום כיפור גם לאיסור מלאכה). לעומת זאת, ראשונים אחרים פסקו להלכה חיוב לתוספת שבת ויום טוב, בנוסף לדין תוספת יום כיפור.
השולחן ערוך הביא את דעת הראשונים הסוברים חובת תוספת שבת ויום טוב בלשון 'יש אומרים', אך היות שהשולחן ערוך פוסק כשיטת רבנו תם בבין השמשות לפיה גם לאחר שקיעת החמה הנראית נמשך היום למשך כ־50 דקות, תוספת שבת לשיטתו היא בזמן זה, זמן שלפי שיטת הגאונים בבין השמשות המקובלת כיום הוא חלק מעיקר השבת.
טעם ההוספה

ישנם הסבורים כי הסיבה לתוספת זו היא כדי להתרחק מהאיסור, על מנת שלא יבואו לעשות מלאכה ביום הקדוש. אחרים סוברים שהפרישה ממלאכה היא מחמת הספק, שמא זמן זה הוא כבר אחרי שקיעת החמה. שיטה שלישית גורסת שעניינה של תוספת שבת הוא כדי להוסיף בקדושה, גם בלי חששות הלכתיים.
שיעור התוספת

סוף יום מבחינה הלכתית הוא עם שקיעת החמה. לאחר שקיעת החמה מתחיל פרק זמן מסופק המכונה בין השמשות (נמשך כ־20 דקות), ולאחריו חל צאת הכוכבים, שהוא תחילת הלילה והיום הבא. מסיבה זו, השבת חלה החל משקיעת החמה בסוף יום שישי ועד צאת הכוכבים בסוף יום שבת. לכן, זמני תוספת שבת הם בפרק הזמן שלפני שקיעת החמה ביום שישי ובפרק הזמן שאחרי צאת הכוכבים בשבת.
פרשני התלמוד והפוסקים התחבטו במידת הזמן הנדרשת לתוספת שבת. הגישה המקובלת גורסת שאין לתוספת שבת שיעור מוגדר, ודי בתוספת בשיעור זמן מינימלי לקיום חובה זו. עם זאת, יש פוסקים שהסתפקו בשיעור הזמן של תוספת זו. כתוצאה משיטות שונות אלו קיים הבדל בזמני כניסת ויציאת השבת (וזמן הדלקת נרות) במקומות שונים.
שיעור התוספת > בכניסת השבת

ברוב המקומות נהגו על פי המשנה ברורה לקבל שבת 20 דקות לפני השקיעה. בלוחות השנה הנפוצים מודפס זמן הדלקת הנרות ברוב אזורי הארץ 22 דקות לפני השקיעה, משך זמן הכולל גם 2 דקות בהן יוכלו להדליק את נרות השבת לפני שיפסיקו כליל לעסוק במלאכות האסורות בשבת. ברוב המקומות בחו"ל, זמן הדלקת נרות מודפס ב-18 דקות לפני השקיעה.
בירושלים זמן הדלקת הנרות הוא כ-40 דקות לפני השקיעה. אחת הסיבות למנהג ירושלים הוא מיקומה בין ההרים והעובדה שבתקופות מסוימות השמש מוסתרת על ידי ההרים, או נראית יותר זמן[דרוש מקור], אך הסיבה העיקרית היא שמחמירים גם את שיטת היראים שלדעתו השקיעה היא ג' רבעי מיל לפני שקיעת גלגל החמה, וגם את הדעה שזמן תוספת שבת הוא עד שיעור מהלך ג' רבעי מיל, וגם נוקטים כהדעה המחמירה ששיעור מהלך מיל הוא 24 דקות, שזה יוצא 36 דקות לפני השקיעה. וכך אם ידליקו את הנרות 40 דקות לפני השקיעה, יוכלו לפרוש ממלאכה 36 דקות לפני השקיעה.
לא כולם מקפידים על תוספת הזמן הרשמית המפורסמת בעירם, מאחר שמעיקר הדין גם קבלת שבת דקה או שתיים לפני השקיעה יכולה להיחשב כ"תוספת שבת".
הרב משה פיינשטיין סבר שצריך להוסיף 2 דקות ולא יותר מכך. לעומתו, הרב צבי שכטר סבור (על פי לשון רבינו פרץ) שחייבים להוסיף לפחות חצי שעה לפני השקיעה.[דרוש מקור] בנוסף לכך, לפי דעת היראים, השקיעה ההלכתית (לא רק לעניין כניסת שבת) היא כשיעור מהלך ג' רבעי מיל קודם שקיעת גלגל השמש, ולדעת הרב שכטר תוספת שבת צריכה להתווסף לשיעור זה. לכן כתב המשנה ברורה "ומי שמחמיר על עצמו ופורש עצמו ממלאכה חצי שעה או עכ"פ שליש שעה קודם שקיעה אשרי לו דהוא יוצא בזה ידי שיטת כל הראשונים".
לדעת רוב הפוסקים, הזמן המוקדם ביותר לקבלת תוספת שבת הוא פלג המנחה, אך לפני כן לא ניתן לקבל את השבת.
שיעור התוספת > בצאת השבת

נהגו להוסיף מקודש על החול גם בצאת השבת. על פי חכמים בשביל התוספת יחכה שיראה שלושה כוכבים קטנים מקובצים יחד ולא 3 כוכבים בינוניים. כיום, בלוחות, ביחד עם חישוב הזמנים מוסיפים עוד 5 דקות לאחר צאת הכוכבים.
דרך קבלת תוספת שבת

מעיקר הדין, ברגע שאדם פורש ממלאכה ומקבל את השבת, היא חלה עליו על כל דיניה.
מנהג הנשים בעדות אשכנז לקבל את תוספת שבת בשעת הדלקת נרות שבת, אלא אם כן התנתה במפורש שאינה מקבלת את השבת בהדלקת הנרות, שאז לרוב הפוסקים מותר לה לעשות מלאכה אחר כך. לפיכך נוהגות לברך לאחר הדלקת הנרות בפועל, מכיוון שבברכה כבר מקבלות את השבת עם איסור הדלקת אש.
הגברים היו נוהגים בזמן הראשונים לקבל את השבת בתחילת תפילת ערבית באמירת ברכו. וכיום נוהגים לקבל את השבת באמירת "בואי כלה" (בפיוט לכה דודי) ו"מזמור שיר ליום השבת". אך ברוב בתי הכנסת מילים אלה נאמרות לאחר שקיעת החמה, ועל כן יש המקפידים לקבל על עצמם את תוספת השבת לפני השקיעה, באמירת "בואי כלה שבת המלכה", או "הנני מקבל על עצמי קדושת שבת".
גדר הקבלה

האחרונים מסתפקים האם על ידי קבלת שבת נחשב הזמן כשבת ממש, או שרק נוהגים בו הלכות שבת (קידוש ואיסור מלאכה). פועל יוצא של הספק הוא, לגבי דינים הקשורים ליום השבוע ולא דווקא לשבת, כמו נער שנעשה בר מצווה בשבת, וכן הפסק טהרה לאחר קבלת שבת. כמו כן, בספק זה נידונים עניינים הקשורים לשבת או לחג, כמו מצוות שמחת הרגלים, האם הם נהוגים גם בזמן התוספת. וכן מסתפקים הפוסקים אם יוצאים ידי חובת סעודת שבת בזמן תוספת שבת, או שצריכים לאכול כזית פת אחרי צאת הכוכבים.
ראו גם

כניסת שבת
קבלת שבת
לקריאה נוספת

ספר שמור וזכור על מצוות תוספת שבת
יביע אומר חלק ה או"ח סימן כא.
הערות שוליים

↑  משנה תורה לרמב"ם, ספר זמנים, הלכות שביתת עשור, פרק א', הלכה ג'
↑  הבה"ג, הרי"ף, הרא"ש, הסמ"ג, הסמ"ק, היריאים, הר"ן והמגיד משנה
↑  שו"ע סימן רס"א סעיף ב'
↑  רש"י בראשית ב ב
↑  (הרמב"ן בתורת האדם עניין אבלות ישנה דס"ו ע"א
↑  עיין באתר http://www.myzmanim.com בזמני רוב הערים בחו"ל.
↑  משנה ברורה על אורח חיים רסא בוויקיטקסט
↑  שולחן ערוך אורח חיים רסא, ב ועיין בבאו"ה שלדעתו תוספת זו דאורייתא ע"פ רוב הראשונים
↑  פניני הלכה שבת ג, ב
↑  רמ"א,על יורה דעה, סימן קצ"ו, סעיף א'.
↑  בתוספות מסכת כתובות (דף מז, א, ד"ה דמסר לה), נאמר שאין מצוות שמחה בזמן התוספת. ש"ך וביאור הגר"א יורה דעה שם.
↑  משנה ברורה רסז:ה.
| סדר השבת |
| --- | --- | --- |
| ערב שבת | מנחה לערב שבת • תוספת שבת • הדלקת נרות |  |
| ליל שבת | קבלת שבת • תפילת ערבית של שבת • קידוש • סעודת ליל שבת |  |
| יום השבת | תפילת שחרית של שבת • תפילת מוסף של שבת • סעודת יום שבת • דרשת השבת • תפילת מנחה של שבת • סעודה שלישית |  |
| מוצאי שבת | תפילת ערבית למוצאי שבת • הבדלה • מלווה מלכה |  |
פורטל שבת ומועדי ישראל
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
שלבאק

| --- | --- |

 לידה:  1 בפברואר 1985 (בן 39) Asarum parish, שוודיה 
 שם לידה:  Karl Johan Schuster 
 שם במה:  Shellback 
 מוקד פעילות:  שוודיה 
 תקופת הפעילות:  מ-2003 
 סוגה:  מוזיקת פופ 
 שפה מועדפת:  שוודית, אנגלית 
 פרסים והוקרה:  Musikexportpriset (2012)  בפסקה זו 2 רשומות נוספות שטרם תורגמו 
 www.shellbackmusic.com
 פרופיל ב-IMDb
 
קארל יוהאן שוסטר (בשוודית: Karl Johan Schuster; נולד ב-1 בפברואר 1985), הידוע בשם הבמה שלבאק (Shellback), הוא מפיק מוזיקלי, פזמונאי ורב-נגן שוודי. שלבאק דורג כמפיק השנה של מגזין הבילבורד לשנת 2012, ודורג בנוסף במקום הראשון במצעד איירפליי הפזמונאים של המגזין; הוא זכה בארבעה פרסי גראמי.
שלבאק משתף פעולה לעיתים קרובות עם מקס מרטין, ויחד הם הפיקו וכתבו שירים עבור פינק, טיילור סוויפט, אדם למברט, בריטני ספירס, אשר, אבריל לאבין, אריאנה גרנדה, אדל ומארון 5. שלבאק שיתף פעולה גם עם חברו, המפיק המוזיקלי בני בלנקו והם הפיקו שירים כגון "Wan't U Back" של שר לויד ו-"Animals" של מארון 5.
ביוגרפיה

קרל ג'והן שוסטר נולד וגדל בקרלסאמן שבשוודיה. הוא החל כמתופף בלהקות אינדי רוק מקומיות בקרלסאמן, וכן הקליט את כל הקלים בדמו של מריה, ...Turn Him Your Other Cheek, לפני שהצטרף לסצנת ההארדקור-מטאל כסולן בשנת 2004 בלהקת "בליינדד קולוני", בה הקליט את האלבומים Promo Demo מ-2005 ו-Bedtime Prayers מ-2006, כשהוא משווה בין חברי להקת הדת' מטאל השוודית אין פליימס, לפני שעזב בשנת 2007. בשנת 2005 השתתף כנגן אורח באלבום Sorg של להקת הדת' מטאל Faith.
בגיל 16 פגש את מקס מרטין דרך חברם המשותף יוילוס, עד אז, על פי ראיון במגזין המוזיקה השוודי "Stim-magasinet" טעמו של שוסטר במוזיקה היה "Too cool for School" ולא היה לו עניין במוזיקת פופ כלשהי. יוליוס המשיך לשלוח את דמויים האינדי-רוק-דת' מטאל של שוסטר למרטין, שהסתקרן לגבי איך זה יישמע עם שוסטר יעשה מוזיקת פופ. לאחר מכן, בשנת 2006, מרטין הזמין את שוסטר לאולפן שלו בסטוקהולם כדי להקליט איתו דמויים, וב-2007 שוסטר הוחתם בחברת ההפקה של מרטין, Maratone.
בין השירים הראשונים שכתב שוסטר יחד עם מרטין הם הסינגלים "So What" של פינק ו-"If U Seek Amy" של בריטני ספירס משנת 2008. בשנת 2012 שוסטר זכה בפרס STIM Platinum לנגינה בגיטרה. בשנת 2014 הפיק שוסטר את "Problem" של אריאנה גרנדה לצד מרטין ואיליה. בשנת 2015, שלבאק שיתף פעולה עם להקת ההארדקור פאנק השוודית ריפיוזד. מתופף הלהקה דייוויד סנדסטרום שלח לו את הגרסאות לשירים "Elektra" ו-"366" שהקליטו ריפיוזד, ושוסטר השיב בעיבודים משלו לשני השירים. סולן ריפיוזד דניס ליקסן הסביר ביוני 2015 כי הגרסאות של שלבאק היו "הרבה יותר 'ריפיוזד' מגרסאותינו" ו"היו טובות יותר" מהגרסאות המקוריות. שני השירים מופיעים באלבומה של הלהקה, Freedom.
דיסקוגרפיה

עם מריה
2003: ...Turn Him Your Other Cheek (Demo)
עם בליינדד קולוני
2005: Promo Demo
2006: Bedtime Prayers
פרסים

פרסי גראמי
אלבום השנה - 1989
אלבום הפופ הווקאלי הטוב ביותר - 1989
אלבום השנה - 25
השיר הטוב ביותר שנכתב למדיה חזותית - "Can't Stop the Feeling!"
הערות שוליים

↑  "Maratone". Maratone official website. maratone.se. אורכב מ-המקור ב-2 בפברואר 2009. נבדק ב-2 בפברואר 2009. {{cite web}}:  (עזרה)
↑  Eigert, Av Ann-Marie (6 בנובמבר 2008). "Pink hyllade svenske Johan". Expressen (בשוודית). AB Kvällstidningen Expressen. אורכב מ-המקור ב-2 בפברואר 2009. נבדק ב-5 בינואר 2009. {{cite web}}:  (עזרה)
↑  "There is value in music". Stim.se. נבדק ב-20 בינואר 2019. {{cite web}}:  (עזרה)
↑  "How Ariana Grande and Max Martin Made 'Problem' the Song of the Summer". Rolling Stone. 22 במאי 2014. נבדק ב-2 ביוני 2014. {{cite web}}:  (עזרה)
↑  Lamington23 (24 ביוני 2014). "Refused on lying, selling out and Taylor Swift". FasterLouder. FasterLouder Pty Ltd. אורכב מ-המקור ב-28 ביוני 2015. נבדק ב-28 ביוני 2015. {{cite web}}:  (עזרה)
↑  Shellback, GRAMMY.com, ‏2020-11-23 (באנגלית)
| --- | --- |
בקרת זהויות :  BIBSYS: 10002790  GND: 1156467616  ISNI: 0000 0003 6454 3015  LCCN: no2017168270  MusicBrainz: ed58ed4e-fd99-4903-878b-7518f4d7465a  NDL: 001332683  NLA: 61458393  NTA: 420702741  Trove: 1822294  VIAF: 2145970108132251044   WorldCat (עם VIAF): 2145970108132251044
שניקה ריקטס

שניקה ריקטס (באנגלית: Shanieka Ricketts; נולדה ב-2 בפברואר 1992) היא אתלטית ג'מייקנית, סגנית אלופה אולימפית (פריז 2024), פעמיים סגנית אלופת עולם (דוחה 2019 ויוג'ין 2022), אלופת חבר העמים הבריטי (ברמינגהאם 2022), סגנית אלופת המשחקים הפאן-אמריקאיים ופעמיים אלופת אמריקה הצפונית, אמריקה המרכזית והקריביים (סן חוסה 2015 וטורונטו 2018) בקפיצה משולשת.
ביוגרפיה

ריקטס נולדה בג'מייקה.
ביוגרפיה > 2015 > אלופת אמריקה הצפונית, אמריקה המרכזית והקריביים

באליפות אמריקה הצפונית, אמריקה המרכזית והקריביים שנערכה באוגוסט בסן חוסה שבקוסטה ריקה זכתה במדליית זהב בקפיצה משולשת בשיא אליפות חדש של 14.23 מטר.
באליפות העולם שנערכה בהמשך החודש בבייג'ינג שברפובליקה העממית של סין סיימה במקום 11 בקפיצה משולשת בתוצאה של 14.08 מטר.
ביוגרפיה > 2016

באליפות העולם באולם שנערכה במרץ בפורטלנד שבאורגון, ארצות הברית, סיימה במקום שמיני בקפיצה משולשת בתוצאה של 13.95 מטר.
באולימפיאדת ריו דה ז'ניירו שנערכה באוגוסט סיימה במקום 14 בקפיצה משולשת בתוצאה של 14.02 מטר.
ביוגרפיה > 2017

באליפות העולם שנערכה באוגוסט בלונדון שבממלכה המאוחדת סיימה במקום שמיני בקפיצה משולשת בתוצאה של 14.13 מטר.
ביוגרפיה > 2018

באליפות העולם באולם שנערכה במרץ בברמינגהאם שבממלכה המאוחדת סיימה במקום עשירי בקפיצה משולשת בתוצאה של 13.93 מטר.
ביוגרפיה > 2018 > סגנית אלופת חבר העמים הבריטי

במשחקי חבר העמים הבריטי שנערכו באפריל בגולד קוסט שבאוסטרליה זכתה במדליית כסף בקפיצה משולשת בתוצאה של 14.52 מטר, אחרי בת ארצה קימברלי ויליאמס (14.64 מטר) ולפני תיאה לפונד מדומיניקה (13.92 מטר).
ביוגרפיה > 2018 > אלופת אמריקה הצפונית, אמריקה המרכזית והקריביים בפעם השנייה

באליפות אמריקה הצפונית, אמריקה המרכזית והקריביים שנערכה באוגוסט בטורונטו שבקנדה זכהתה במדליית זהב בקפיצה משולשת בשיא אליפות חדש של 14.25 מטר.
ביוגרפיה > 2019 > סגנית אלופת המשחקים הפאן-אמריקאיים

במשחקים הפאן-אמריקאיים שנערכו באוגוסט בלימה שבפרו זכתה במדליית כסף בקפיצה משולשת בשיא אישי חדש של 14.77 מטר.
ביוגרפיה > 2019 > סגנית אלופת עולם

באליפות העולם שנערכה באוקטובר בדוחה שבקטר זכתה במדליית כסף בקפיצה משולשת בתוצאה של 14.92 מטר, אחרי יולימאר רוחאס מוונצואלה (15.37 מטר) ולפני קתרין איברגואן מקולומביה (14.73 מטר.
ביוגרפיה > 2021 > מקום רביעי במשחקים האולימפיים

באולימפיאדת טוקיו שנערכה ביולי-אוגוסט סיימה במקום רביעי בקפיצה משולשת בתוצאה של 14.84 מטר.
ביוגרפיה > 2022 > סגנית אלופת עולם

באליפות העולם שנערכה ביולי ביוג'ין שבאורגון זכתה במדליית כסף בקפיצה משולשת בתוצאה של 14.89 מטר, אחרי יולימאר רוחאס (15.47 מטר) ולפני טורי פרנקלין מארצות הברית (14.72 מטר).
ביוגרפיה > 2022 > אלופת חבר העמים הבריטי

במשחקי חבר העמים הבריטי שנערכו באוגוסט בברמינגהאם זכתה במדליית זהב בקפיצה בשיא תחרות חדש של 14.94 מטר, לפני תיאה לפונד (14.39 מטר) ונעמי מצגר מאנגליה (14.37 מטר).
ביוגרפיה > 2023

באליפות העולם שנערכה באוגוסט בבודפשט שבהונגריה סיימה במקום רביעי בקפיצה משולשת בתוצאה של 14.93 מטר.
ביוגרפיה > 2024 > סגנית אלופה אולימפית

באולימפיאדת פריז שנערכה באוגוסט זכתה במדליית כסף בקפיצה משולשת בתוצאה של 14.87 מטר, אחרי תיאה לפונד מדומיניקה (15.02 מטר) ולפני ג'סמין מור מארצות הברית (14.67 מטר).
שיאים אישיים > אצטדיון

קפיצה משולשת: 15.03 מטר (2023)
שיאים אישיים > אולם

קפיצה משולשת: 14.08 מטר (2013)
אינטליגנציה מלאכותית (סרט)

| --- | --- |

 מבוסס על:  Super-Toys Last All Summer Long 
 בימוי:  סטיבן ספילברג 
 הופק בידי:  קתלין קנדי, בוני קרטיס, סטנלי קובריק 
 תסריט:  סטנלי קובריק, סטיבן ספילברג, איאן ווטסון 
 עריכה:  מייקל קאן 
 שחקנים ראשיים:  היילי ג'ואל אוסמנט פרנסס או'קונור ויליאם הרט
 מוזיקה:  ג'ון ויליאמס 
 צילום:  יאנוש קמינסקי 
 מדינה:  ארצות הברית 
 חברת הפקה:  אמבלין אנטרטיינמנט, דרימוורקס, חברת קנדי/מרשל, האחים וורנר 
 חברה מפיצה:  צפון אמריקה: האחים וורנר הפצה בינלאומית: דרימוורקס
 שיטת הפצה:  וידאו על פי דרישה 
 הקרנת בכורה:  29 ביוני 2001
 משך הקרנה:  146 דק' 
 שפת הסרט:  אנגלית 
 סוגה:  סרט מדע בדיוני, סרט פוסט-אפוקליפטי, סרט המבוסס על יצירה ספרותית, סרט דרמה 
 תקציב:  100,000,000‏$
 הכנסות:  235,926,552‏$
 הכנסות באתר מוג'ו:   ai
 פרסים:  5 פרסי סאטורן
 aimovie.warnerbros.com
 דף הסרט ב־IMDb
 
אינטליגנציה מלאכותית (באנגלית: A.I. Artificial Intelligence) הוא סרט מדע בדיוני שהופק בשנת 2001, בבימויו ובהפקתו של סטיבן ספילברג על פי רעיון של הבמאי סטנלי קובריק. קובריק הלך לעולמו לפני שהחלו צילומי הסרט וספילברג הקדיש אותו לבמאי המנוח. הסרט היה מועמד לפרס אוסקר בקטגוריות האפקטים, האפקטים הוויזואליים והפסקול המקורי.
פיתוח התסריט

הרעיון לסרט אינטליגנציה מלאכותית נבע מסיפור קצר שחיבר סופר המדע הבדיוני הבריטי בריאן אולדיס, "Super-Toys Last All Summer Long". סטנלי קובריק ואולדיס ניסו במשך שנים אחדות לפתח את הסיפור לעלילה קולנועית באורך מלא. בעקבות חילוקי דעות ביניהם, הפסיקו השניים לשתף פעולה. סופר המדע הבדיוני הבריטי איאן ווטסון עבד עם קובריק על התסריט הבסיסי, שעל פיו כתב ספילברג את התסריט המלא. גם הסופרת הבריטית שרה מייטלנד והסופר ארתור סי. קלארק הוסיפו רעיונות לעלילה. בנוסף, ספילברג רכש מאולדיס את הזכויות לשני סיפורי המשך וכלל רעיונות מתוכם בסרט.
קובריק ביקש מסטיבן ספילברג לביים את הסרט. קובריק לא זכה לראות את הסרט כיוון שנפטר כשנתיים לפני שהחלו הצילומים.
עלילה

העלילה העתידנית מהווה עיבוד לאגדה "הרפתקאותיו של פינוקיו". העלילה מתרחשת בעתיד שבו שוכנים בעולמנו אנדרואידים לצד בני אדם בשר ודם. האנדרואידים ניחנים באינטליגנציה ברמה אנושית, אולם אינם ניחנים ברגשות. גיבור הסרט, דייוויד, הוא אב-טיפוס של אנדרואיד דמוי ילד בן עשר, שפותח עם יכולת לחוש ולהביע רגשות. דייוויד מצטרף למשפחה שבנה שרוי בתרדמת בגלל מחלה קשה. דייוויד חי כבן משפחה ואם המשפחה נקשרת אליו. לאחר שהבן מחלים ממחלתו ומתעורר מהתרדמת, מתחרים דייוויד והבן האמיתי על אהבת אימם. לאחר שדייוויד כמעט גורם לטביעתו של הבן האמיתי, מחליט האב להשיבו למפעל שבו יוצר. האם, מחשש שדייוויד יפורק, משחררת אותו לחופשי ביער. דייוויד יוצא למסע נואש בתקווה להפוך לילד אמיתי, כדי שיוכל לשוב ולזכות באהבת אמו.
צוות השחקנים הראשי

היילי ג'ואל אוסמנט בתפקיד דייוויד
פרנסס או'קונור בתפקיד מוניקה
ג'וד לאו בתפקיד ג'יגולו ג'ו
סם רוברדס בתפקיד הנרי
ג'ייק תומאס בתפקיד מרטין
ויליאם הרט בתפקיד פרופסור הובי
רובין ויליאמס בתפקיד דוקטור ידע
ג'ק אנג'ל בתפקיד טדי
מריל סטריפ בתפקיד הפיה הכחולה